Κρυσταλλόβρυση Αχαΐας

Η Κρυσταλλόβρυση (παλαιότερα: Μπαρδικώστα) είναι μικρό ορεινό χωριό της Αχαΐας. Σήμερα αποτελεί τοπική κοινότητα του Δήμου Πατρέων. Έως το 2010 αποτέλεσε δημοτικό διαμέρισμα του πρώην Δήμου Μεσσάτιδος.

Τοποθεσία
Το χωριό είναι χτισμένο στην νοτιοανατολική προέκταση του Ομπλού, σε συστάδα βουνών νοτιοδυτικά του Παναχαϊκού όρους και σε υψόμετρο περίπου 730 μέτρων από την επιφάνεια της θάλασσας.

Σε κοντινή θέση με τον οικισμό πηγάζει ο χείμαρρος Ξεροπόταμος, ο οποίος συμβάλλει χαμηλότερα σε πεδινή τοποθεσία στον ποταμό ΓλαύκοΑχαΐα. Χάρτης νομού & σχέδια πόλεων, Χάρτης του νομού σε κλίμακα 1:100.000, Εκδόσεις Όραμα, Ραφήνα Αττικής, χ.χ.. Σε απόσταση σχεδόν 5 χιλιόμετρων μακριά από το χωριό βρίσκεται η ιστορική Μονή Ομπλού, στο ομώνυμο βουνό.

Ονομασία
Μέχρι το 1957 το χωριό είχε την ονομασία «Μπαρδικώστα», η οποία είναι ανθρωπονυμικό, και εκείνη την χρονιά μετονομάστηκε σε «Κρυσταλόβρυση»Πανδέκτης: Μετανομασίες των Oικισμών της Ελλάδας - Μπαρδικώστα / Κρυσταλόβρυση., βέβαια η παλιά ονομασία διατηρείται ακόμα και σήμερα και ιδιαίτερα στους ντόπιους.

Σύμφωνα με τον ιστορικό Στέφανο Θωμόπουλο η παλιά ονομασία προήλθε από κάποιον οικιστή ή τιμαριούχο της περιοχής.

Γενικά στοιχεία
Η Κρυσταλόβρυση περιλαμβάνει επίσης και τον συνοικισμό Τσιμπάτα. Οι λίγοι σήμερα μόνιμοι κάτοικοι του χωριού, απασχολούνται με τον πρωτογενή τομέα παραγωγής και δηλαδή σε πρώτο και κύριο βαθμό με την κτηνοτροφία. Στο χωριό υπάρχουν πολλά παραδοσιακά πετρόχτιστα σπίτια.

Σύμφωνα με την Απογραφή του 2021 ο οικισμός είχε μόλις 14 κατοίκους πληθυσμό, ενώ και κατά την Απογραφή του 2011 βρέθηκε να έχει πληθυσμό μόλις 11 κατοίκους.

Παραπομπές

Βιβλιογραφία

 Βασίλης Κ. Λάζαρης (επιμ.), Στέφανου Ν. Θωμόπουλου «Ιστορία της Πόλεως Πατρών από αρχαιοτάτων χρόνων μέχρι του 1821». Έκδοση τέταρτη στη δημοτική γλώσσα και με βάση τα χειρόγραφα του συγγραφέα, Τόμοι Α΄-Β΄, Αχαϊκές Εκδόσεις, Πάτρα 1998-1999. ISBN 960-7960-10-6. (Α΄ έκδοση: Εν Αθήναις 1888).
 Κώστας Ν. Τριανταφύλλου, Ιστορικόν Λεξικόν των Πατρών, Τόμος Β', Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Μπαρδικώστα.

Εξωτερικοί σύνδεσμοι
 Ε.Ε.Τ.Α.Α. - Διοικητικές μεταβολές Κοινότητας Κρυσταλλόβρυσης, eetaa.gr. Ανακτήθηκε: 22/11/2017.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Μεσσάτιδος
Κατηγορία:Δήμος Πατρέων